CELEX: 62013CN0505
Language: et
Date: 2013-09-23 00:00:00
Title: Kohtuasi C-505/13: Eelotsusetaotlus, mille on esitanud Administrativen sad Varna (Bulgaaria) 23. septembril 2013 — Levent Redzheb Yumer versus Direktor na Teritorialna direktsia na NAP — Varna

23.11.2013   
            
            
               ET
            
            
               Euroopa Liidu Teataja
            
            
               C 344/50
            
         Eelotsusetaotlus, mille on esitanud Administrativen sad Varna (Bulgaaria) 23. septembril 2013 — Levent Redzheb Yumer versus Direktor na Teritorialna direktsia na NAP — Varna
   (Kohtuasi C-505/13)
   2013/C 344/87
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Varna
   
      Põhikohtuasja pooled
   
   
      Kaebaja: Levent Redzheb Yumer
   
      Vastustaja: Teritorialna direktsia na NAP — Varna
   
      Eelotsuse küsimused
   
   
               1.
            
            
               Kas Euroopa Liidu lepingu artikli 2 ja Euroopa Liidu põhiõiguste harta artiklite 20 ja 21 kohaselt on lubatud see, kui ainult ühel isikute kategoorial — Zakon za danak varhu dobavenata stoynost'i (käibemaksuseadus, edaspidi „ZDDS”) kohaselt registreeritud füüsilistel isikutel — ei ole põllumajanduse valdkonnas tegevuse korral seadusega tunnustatud õigust maksuvähendusele?
            
         
               2.
            
            
               Kas Euroopa Liidu lepingu artikli 2 ja Euroopa Liidu põhiõiguste harta artiklite 20 ja 21 kohaselt on lubatud see, kui sama liiki tegevuse jaoks on ette nähtud erinevad maksumäärad olenevalt selle tegevuse teostamise õiguslikust vormist ja ZDDSi kohasest registreerimisest?
            
         
               3.
            
            
               Kas õiguskindluse, tõhususe ja proportsionaalsuse põhimõtetega on vastuolus selliste siseriiklike meetmete kehtestamine, mille tulemusel ei võimaldata ZDDSi kohaselt ja põllumajandustootjana registreeritud füüsilistele isikutele maksuvähendust, mis on ette nähtud füüsilisest isikust ettevõtjatele ja juriidilistele isikutele, kuigi nad on täitnud seadusest tulenevat kohustust arvestada oma maksustatav tulu ja arvutada iga-aastane maksustatav summa nagu füüsilisest isikust ettevõtjad?